अर्बन लैडर में निवेश से पहले टाटा समूह के पूर्व चेयरमैन रतन टाटा ने उसके सह संस्थापक आशिष गोयल को एक संदेश दिया थाः डिजाइन पर ध्यान केंद्रित करें, कारोबार के दौरान अच्छे डिजाइन को समझें और ध्यान रखें कि आप भारतीय होममेकर की मदद करें। अर्बन लैडर टाटा के अलावा छह निवेशकों से अब तक 7.7 करोड़ डॉलर यानी करीब 500 करोड़ रुपये जुटा चुकी है। गोयल ने रघु कृष्णन से बातचीत में कंपनी की रणनीतियों एवं योजनाओं के बारे में खुलकर चर्चा की। पेश हैं मुख्य अंशः आप उत्पादों के डिजाइन तैयार करते हैं। क्या आप फर्नीचर भी बनाते हैं? हम पूरा डिजाइन तैयार करते हैं। हमारे पास अनुबंध विनिर्माता मौजूद हैं और हम 95 फीसदी काम उन लोगों से कराते हैं जो केवल हमारे लिए काम करते हैं। कारोबार शुरू करने के बाद हम 500 गुना बढ़ोतरी कर चुके हैं। हमारे अधिकांश अनुबंध विनिर्माताओं ने भी हमारे साथ वृद्धि की है। हम चीन की फैक्टरियों से फर्नीचर मंगवाते हैं लेकिन वहां भी हमारे डिजाइन के मुताबिक उत्पादन होता है। गुणवत्ता को आप किस प्रकार बरकरार रख पाएंगे? किसी भी प्रकार की बढ़ोतरी लोगों की गतिविधि और प्रकिया है। वास्तव में हम सही टीम के साथ कड़ी मेहनत और निवेश कर रहे हैं ताकि उन्हें अच्छी तरह प्रशिक्षित किया जा सके। हम काफी मजबूत बुनियाद तैयार कर रहे हैं जिसके ऊपर अगले 15 से 20 वर्षों में एक गगनचुंबी इमारत खड़ी की जा सकेगी। आइकिया एवं अन्य कंपनियों के भारत आने पर क्या होगा? तभी वास्तविक प्रतिस्पर्धा होगी। हम पिछले डेढ़ साल से उसके लिए तैयार हो रहे हैं। ऑफलाइन स्टोरों के बारे में आपकी क्या रणनीति है? हमारे पास ऑफलाइन स्टोर नहीं होंगे। अगले दो साल में आइकिया का पहला स्टोर खुल सकता है। ऐसे में हमारे पास दो साल का वक्त है और इस दौरान भारतीय उपभोक्ता कहेंगे कि हमने अर्बन लैडर का फर्नीचर खरीदा है और यह ब्रांड मुझे पसंद है। उसके उत्पाद जबरदस्त हैं, कीमत वाजिब और सेवाएं अच्छी। वह मेरी सुविधा के अनुसार घर पर डिलीवरी करती है। तब हमारे ग्राहक कहेंगे कि जब हमारे पास अर्बल लैडर ब्रांड मौजूद है तो भारी ट्रैफिक के बीच स्टोर तक क्यों जाऊं। हम यही लक्ष्य हासिल करना चाहते हैं। भारत में आइकिया ऑनलाइन मॉडल अपनाने से क्यों कतरा रही है? आइकिया दुनिया मेंं कहीं भी ऑनलाइन खेल नहींं जीती है। उसे इसकी समझ नहीं है। यदि आपने 12 से 15 महीने पहले यह सवाल पूछा होता तो मेरा जवाब थोड़ा अलग हो सकता था। हम सीधे उससे टक्कर नहीं ले सकते। हम एक ब्रांड सृजित करेंगे जो आइकिया से अलग होगा। पिछले साल हमने चार से पांच गुना वृद्धि दर्ज की है। हमारे उत्पादों की सूची बढ़ी है और ग्राहकों में भी इजाफा हुआ है। ऐसे में हम कह सकते हैं कि हम उन सभी शहरों में स्टोर खोल सकते हैं जहां आइकिया अपना स्टोर खोलेगी।
'कहीं भी ऑनलाइन में अव्वल नहीं है आइकिया'
Before investing in Urban Ladder, Ratan Tata, the former chairman of the Tata Group, had a message for its co-founder Ashish Goyal: Focus on design, understand good design in the course of business, and make sure you help Indian home-makers. Urban Ladder has raised $77 million so far from six investors other than Tata. How can you compete with me on an affordable furniture model in the next year-and-a-half?
"Ikea is not the leader anywhere online." ""